IRC sareekin konektatzeko behar den informazio gehigarria.
Shaun McCance
shaunm@gnome.org

Creative Commons Partekatu Berdin 3.0

# IRC kontuen xehetasunak

IRC kontuek beste kontu mota batzuek eskatzen ez duten informazioa eskatzen dute. IRC kontu bat sortzeko, IRC sare bat eta goitizen bat gutxienez zehaztu behar dituzu. Orri honetan IRC kontu baterako horni dezakezun informazioaren xehetasunak ematen dira.

telepathy-idle paketea instalatuta eduki behar duzu IRC Empathy-n erabili ahal izateko.

# Sarea

IRC sareak bakoitza bere aldetik exekutatzeko aukera ematen duen sistema irekia da IRC. Sare bakoitza desberdina da, eta bere erabiltzaileak eta berriketa-gelak ditu. Empathy-n sarerik ezagunenak goitibeherako Sarea zerrendan azaltzen dira. Sare gehigarriak gehi ditzakezu. Ikus behean.

# Goitizena

Zure goitizena zure izen bakarra da IRC sarean. Sareko pertsona bakar batek erabil dezake goitizen bat. dioen errore-mezua jasotzen baduzu, goitizena aldatu beharko duzu.

# Pasahitza

Zerbitzari batzuek, sare pribatuetakoek batez ere, pasahitza eskatzen dute konektatzeko. Sarea erabiltzeko baimena baduzu, sare-administratzaileek pasahitz bat eman beharko lizukete.

# NickServ pasahitzak

Sare batzuetan, goitizenak NickServ zerbitzuarekin erregistra daitezke. Empathy-k gaur egun ez du zuzenean onartzen goitizen-pasahitzik. Sare batzuetan, freenode sare ezagunean besteak beste, zerbitzari-pasahitzak automatikoki birbidaltzen dira NickServ-era, zuri aukera emateko eremu hau ezartzeko NickServ-ekin zure burua identifikatzeko. Xehetasun gehiago lortzeko, ikus .

# Benetako izena

Zure benetako izena eman dezakezu, goitizenaz gain. Beste erabiltzaileek ikusi ahal izango dute, zure informazioa ikustean.

# Irteteko mezua

Lineatik kanpora zoazenean, irteteko mezu bat bidaltzen da zu zauden berriketa-gela guztietara, baita solasaldi pribatua izan duzun erabiltzaile guztiei ere. Erabili eremu hau irteteko mezu pertsonalizatua ezartzeko.

# IRC sareak

# Sareak

Empathy-k IRC sare ezagunen zerrenda dauka. Beste IRC sare bat nahi baduzu, gehitu zerrendari. Era berean, sareak aldatu eta zerrendatik ken ditzakezu.

Zerrendan sare bat gehitzeko, egin klik Gehitu botoian.

Sare bat zerrendan gehitzeko, egin klik Gehitu botoian.

Sare bat zerrendatik kentzeko, hautatu sarea, eta egin klik Kendu botoian.

Sare bat gehitzean edo aldatzean, informazio hau sar dezakezu:

## Sarea

Hau da sareak sareen zerrendan edukitzea nahi duzun izena.

## Karaktere-jokoa

Sare honetan normalean erabiltzen den karaktere-kodeketa zehazten du honek. Karaktere-kodeketa karaktereak ordenagailuaren barruan erregistratzeko modu zehatza da. Karaktere-kodeketa ugari daude, eta zuk beste erabiltzaileen karaktere-kodeketa bera erabili behar duzu mezuak ondo ikusi ahal izateko.

Modu lehenetsian, Empathy-k UTF-8 erabiltzen du, munduko hizkuntza gehienetako testua kudea dezakeen karaktere-kodeketa modernoa. Ingeleserako eta mendebaldeko beste hizkuntza batzuetarako asko erabiltzen den kodeketa ISO-8859-1 da.

## Zerbitzariak

IRC sare batek zerbitzari ugari eduki ditzake zu konektatzeko moduan. Sare zehatz bateko zerbitzari batekin konektatuta zaudenean, sare horretako beste zerbitzari guztieen erabiltzaile guztiekin komunika zaitezke. Zerbitzariak gehitzeko eta kentzeko saretik, erabili Gehitu eta Kendu botoiak.

Zerbitzari bat hautatuta dagoenean, egin klik Zerbitzaria edo Ataka ataletan, editatzeko. Bestela, erabili ezker- eta eskuin-geziak eremua fokuratzeko, eta sakatu zuriune-barra editatzen hasteko.

Hautatu zutabeko SSL kontrol-laukia, zerbitzari batekiko komunikazio guztia enkriptatzeko. Kontuan hartu horrek ez diela sareko beste erabiltzaileei eragozten zuk berriketa-gela publikoetan idatzitakoa ikusi ahal izatea.