Erregistratu kontu baterako onartutako mezularitza-zerbitzuetako batekin.
Milo Casagrande
milo@ubuntu.com

Creative Commons Partekatu Berdin 3.0

# Erregistratu kontu berri baterako

Kontu mota gehienek zuk kontu-hornitzaile batekin kontu bat sortzea eskatzen dute, Empathy bezalako berehalako mezularitzako aplikazioak erabiliz konektatu ahal izateko. Kontu-hornitzaile batzuekin Empathy erabil dezakezu kontu berri batean erregistratzeko, kontu bat gehitzeko erabiliko zenituzkeen urrats berekin.

Orri honetan hainbat kontu mota berri nola sortu azaltzen da. Zure kontu-hornitzaileak saio-hasierako ID eta pasahitz bat eman beharko lizkizuke, baita Empathy erabiliz konektatzeko behar duzun edozein informazio gehigarri.

# Facebook

Facebook gehien erabiltzen diren sare sozialetako bat da. Aukera ematen die erabiltzaileei beren profil propioa sortzeko, eta beren lagunekin komunikatzeko.

Zure lagunekin komunikatzeko Facebook erabili ahal izateko, kontu berri bat sortu beharko duzu webgune honetan: www.facebook.com.

# Jabber

Jabber berehalako mezularitzako sistema irekia da. Postarako bezala, Jabber-ek aukera ematen dizu kontu-hornitzailea aukeratu eta beste Jabber erabiltzaileekin komunikatzeko, haien kontu-hornitzailea kontuan hartu gabe.

Kontu berri bat sortu beharko duzu Jabber hornitzaile batekin. Doako hornitzaile bat baino gehiago daude; ezagunetako bat Jabber.org da.

Google Mail edo Google Talk erabiltzen baduzu, baduzu Jabber kontu bat. Google Talk Jabber zerbitzu bat da. Besterik gabe, erabili zure Google Mail helbidea eta pasahitza Empathy-n, konektatzeko

# Hurbileko jendea

Ez duzu zerbitzu-hornitzaile batekin konturik sortu behar eginbide hau erabili ahal izateko. Zerbitzuak sare lokal batekin konektatuta zauden guztietan funtzionatuko du, haririk gabeko wifigune gisa. Automatikoki aurkitzen ditu zerbitzu hau erabiltzen duten sareko beste erabiltzaileak.

Informazio gehiago lortzeko, ikus .

# SIP

SIP sistema irekiak aukera ematen die erabiltzaileei audio- eta bideo-solasaldiak edukitzeko Internet bidez. Kontu bat sortu behar duzu SIP hornitzaile batekin. Beste SIP erabiltzaile guztiekin komunika zaitezke, erabiltzen duten SIP hornitzailea kontuan hartu gabe.

Arazo teknikoak direla-eta, doako Ekiga.net zerbitzua ez dabil gaur egun Empathy-rekin.

SIP hornitzaile batzuek aukera ematen dizute telefono normaletara deitzeko zure ordenagailutik. Normalean, ordaindu beharreko zerbitzu batean harpidetu beharko duzu eginbide hau erabili ahal izateko.

# IRC

Ez duzu kontu batean erregistratu behar IRC erabili ahal izateko. IRC kontua Empathy-n gehitzean goitizena zehaztu duzun arren, goitizen hori konektatzen zaren bakoitzean ezartzen da. Beste erabiltzaile bat goitizen hori erabiltzen ari bada, goitizen berria aukeratu beharko duzu.

IRC sare batzuek NickServ izeneko zerbitzua erabiltzen dute, erabiltzaileei beren goitizenak babesten laguntzeko. Informazio gehiago lortzeko, ikus .

IRC zerbitzari batzuk pasahitzez babestuta daude. Pasahitza jakin behar duzu zerbitzari horiekin konektatu ahal izateko. Normalean, IRC sare pribatuak dira.

# Zerbitzu pribatuak

Hainbat konpainiak edo erakundek garatutako berehalako mezularitzako zerbitzu pribatu ugari daude. Empathy-k aukera ematen dizu zerbitzu ezagunenetako kontuekin konektatzeko. Zerbitzu hauetako batekin kontu berria sortzeko, zerbitzuaren webgunea bisitatu beharko duzu, eta bertako erabilera-baldintzekin bat egin.

AIM

ICQ

MSN

Yahoo!